ΚΑΝΟΝΙΣΜΟΣ (ΕΚ) αριθ. 1250/97 ΤΗΣ ΕΠΙΤΡΟΠΗΣ της 30ής Ιουνίου 1997 με τον οποίο τροποποιείται το παράρτημα Ι του κανονισμού (ΕΚ) αριθ. 1507/96, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ακατέργαστης ζάχαρης ζαχαροκάλαμου για τον εφοδιασμό της βιομηχανίας ζάχαρης της Κοινότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργάνωσης αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1599/96 (2), και ιδίως το άρθρο 16 παράγραφος 1, το άρθρο 37 παράγραφος 6 και το άρθρο 39,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, όσον αφορά την εφαρμογή των παραχωρήσεων που εμφαίνονται στον κατάλογο CXL, κατόπιν των διαπραγματεύσεων του άρθρου XXIV:6 της ΓΣΔΕ (3), και ιδίως το άρθρο 1,

Εκτιμώντας:

ότι ο κανονισμός (ΕΚ) αριθ. 1507/96 της Επιτροπής, της 29ης Ιουλίου 1996, για τη θέσπιση για τον τρόπο διαχείρισης ορισμένων δασμολογικών ποσοστώσεων εισαγωγής ακατέργαστης ζάχαρης ζαχαροκάλαμου για τον εφοδιασμό της βιομηχανίας ζάχαρης της Κοινότητας (4), όπως τροποποιήθηκε από τον κανονισμό (ΕΚ) αριθ. 385/97 (5), καθόρισε την ετήσια δασμολογική ποσόστωση σε 85 463 τόνους ακατέργαστης ζάχαρης ζαχαροκάλαμου ως έχει 7 ότι, εντούτοις, για την περίοδο μεταξύ της 1ης Ιουλίου 1996 και 30ής Ιουνίου 1997, αυτή η ποσόστωση έχει καθοριστεί σε 128 195 τόνους ακατέργαστης ζάχαρης ως έχει 7

ότι στο παράρτημα Ι του κανονισμού (ΕΚ) αριθ. 1507/96 κατανέμονται, ανά χώρα καταγωγής, οι ετήσιες δασμολογικές ποσοστώσεις εισαγωγής για την πρώτη περίοδο εφαρμογής, από 1ης Ιουλίου 1996 έως 30 Ιουνίου 1997, σύμφωνα με κλείδα κατανομής η οποία καθορίζεται επί τη βάσει των εισαγωγών στην Κοινότητα κατά τη διάρκεια τριετούς αναφοράς 7

ότι, για τη δεύτερη ετήσια περίοδο εφαρμογής και για τις επακόλουθες χρειάζεται, υπό το φως της κτηθείσας πείρας κατά την πρώτη ετήσια περίοδο, να κατανεμηθεί η ποσόστωση των 85 463 τόνων μεταξύ χωρών καταγωγής, από την 1η Ιουλίου 1997, χρησιμοποιώντας την ίδια κλείδα κατανομής, με την επιφύλαξη ενδεχόμενης προσαρμογής αυτής της κλείδας σε περίπτωση που αυτό θα ήταν δικαιολογημένο από την πείρα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΚ) αριθ. 1507/96 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιουλίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 206 της 16. 8. 1996, σ. 43.

(3) ΕΕ αριθ. L 146 της 20. 6. 1996, σ. 1.

(4) ΕΕ αριθ. L 189 της 30. 7. 1996, σ. 82.

(5) ΕΕ αριθ. L 60 της 1. 3. 1997, σ. 51.

ΠΑΡΑΡΤΗΜΑ

«ΠΑΡΑΡΤΗΜΑ Ι

Κατανομή ανά χώρα καταγωγής της ποσόστωσης τόνων ακατέργαστης ζάχαρης ζαχαροκάλαμου ως έχει για κάθε χρονική περίοδο από 1ης Ιουλίου μέχρι 30ής του επόμενου Ιουνίου

>ΘΕΣΗ ΠΗΝΑΚΑ>